钦定古今图书集成/明伦汇编/氏族典/第033卷 > 《王圻续文献通考》 > 宗楚客
## 钦定古今图书集成/明伦汇编/氏族典/第033卷 > 《王圻续文献通考》 > 宗楚客

按《唐书宗楚客传》：“楚客，字叔敖，其先南阳人。曾祖丕，
居河东之汾阴，故为蒲州人。楚客，武后从姊子。长六
尺八寸，明晳美须髯。及进士第，累迁户部侍郎，俄检
校夏官侍郎，同凤阁鸾台平章事。与武懿宗不协，为
所劾，自文昌左丞贬播州司马。久之，复以夏官侍郎
同凤阁鸾台平章事。坐聘邵王妓，贬原州都督。神龙”
初，为太仆卿、郢国公，武三思引为兵部尚书，俄同中
书门下三品。韦后、安乐公主亲赖之，与纪处讷为党，
世号“宗纪。”寻迁中书令。韦氏败，诛。